section_heading: Povijest
paragraph_text: Nakon razlaza prvotne postave 1991. godine, 1995. godine sastav se u okuplja u novoj postavi. U ovoj postavi su dvije pjevačice Jelena Fošner i Nataša Belošević i izdana su četiri albuma s dosta hitova, ali zbog niza okolnosti nisu uspjeli dostići slavu koju je sastav imao 80-ih godina. Ova postava rastaje se u listopadu 2001., objavivši prekid suradnje nakon 30 godina postojanja. Ipak, 2005. ponovno se okupljaju u starom sastavu, sa Sanjom Doležal i Vladimirom Kočišom-Zecom. Nakon iznenadne smrti bubnjara Nenada Šarića, u svibnju 2012. godine, preostali članovi sastava su nakon kraće stanke nastavili s radom.